Man dood ná erge aanranding in Swellendam | Netwerk24
Deur Ané van Zyl 21 Oktober 2019 13:08
Volgens Siyabulela Malo, polisiewoordvoerder, is die lyk tussen 7de Laan en die Railton-begraafplaas gekry.
“Die polisie het ’n oproep gekry van die man se vriend wat hom in die pad gekry het waar hy gelê het. Die man, wat in die omgewing woon, was op soek na sy vriend toe hy op die lyk afkom.
“Die slagoffer is aangerand en het veelvuldige beserings gehad, hoofsaaklik aan sy kop en bolyf. Volgens inligting het die slagoffer nog asemgehaal toe hy gekry is.”
Malo sê die man is aan sy beserings dood voordat paramedici hom kon help.
Die polisie doen ’n beroep op enigiemand met inligting wat kan help met die ondersoek om die Swellendam-polisie te kontak, of die Stop Misdaadnommer by 08600 10111.
Meer oor: Swellendam | Polisie-Ondersoek | Aanranding | Misdaad | Sterfgeval